Ančiškiai

Ančiškiais dar vadinamas ir Ančiškis Kėdainių rajone.

Ančiškiai (tarmiškai Unčiškiai) – kaimas Biržų rajono savivaldybėje, 5 km į vakarus nuo Vabalninko. Seniūnaitijos centras. Yra 1736 m. statyta Ančiškių Šv. Jokūbo koplyčia kapinėse, biblioteka. Vakaruose prateka Upytė.

Istorija 

Kaime buvo senkapis, kuriame 1915–1936 m. rasta žmonių kaulų, archeologinių radinių – įmovinis ietigalis, būdingas VIII a.–XII a. Kaimo teritorijoje yra du mitologiniai akmenys (vienas jų su „velnio pėda“).

Dvarų inventoriuose Ančiškiai minimi nuo 1617 m. 1922 m. įsteigta pradžios mokykla, 1961 m. biblioteka. 1949–1992 m. kolūkio „Žemė maitintoja“ centrinė gyvenvietė. 1992–1996 m. veikė Ančiškių žemės ūkio bendrovė.

Gyventojai

Žymūs žmonės 

Kaime gimė:
 1907 m. rugsėjo 20 d. – fotomenininkas, pedagogas, tautodailininkas Daumantas Čibas.

Šaltiniai 

Biržų rajono savivaldybės gyvenvietės